চুনতি ইউনিয়ন

চুনতি বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।

আয়তন 
চুনতি ইউনিয়নের আয়তন ১৫,১২৮ একর (৬১.২২ বর্গ কিলোমিটার)। আয়তনের দিক থেকে এটি লোহাগাড়া উপজেলার সবচেয়ে বড় ইউনিয়ন।

জনসংখ্যার উপাত্ত 
২০১১ সালের আদমশুমারি অনুযায়ী চুনতি ইউনিয়নের মোট জনসংখ্যা ৩৩,৪১৫ জন। এর মধ্যে পুরুষ ১৬,৫১৩ জন এবং মহিলা ১৬,৯০২ জন। মোট পরিবার ৫,৯৭২টি।

অবস্থান ও সীমানা 

লোহাগাড়া উপজেলার সর্ব-দক্ষিণে চুনতি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পূর্বে পুটিবিলা ইউনিয়ন, উত্তরে আধুনগর ইউনিয়ন, পশ্চিমে বাঁশখালী উপজেলার চাম্বল ইউনিয়ন ও পুঁইছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও বান্দরবান জেলার লামা উপজেলার আজিজনগর ইউনিয়ন অবস্থিত।

ইতিহাস 
চুনতি ইউনিয়ন ১৯৬৮ সালে ২০নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৮নং চুনতি ইউনিয়ন পরিষদ হিসেবে কার্যক্রম শুরু করে।

প্রশাসনিক কাঠামো 

চুনতি ইউনিয়ন লোহাগাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হলো:
 চুনতি
 সাতগড়
 নারিশ্চা
 ফারাঙ্গা
 চান্দা
 পানত্রিশা

শিক্ষা ব্যবস্থা 
২০১১ সালের আদমশুমারি অনুযায়ী চুনতি ইউনিয়নের সাক্ষরতার হার ৪৩%। এ ইউনিয়নে ১টি মহিলা সরকারি কলেজ, ১টি কামিল মাদ্রাসা, ১টি ফাজিল মাদ্রাসা, ২টি দাখিল মাদ্রাসা, ৩টি মাধ্যমিক বিদ্যালয়, ১৬টি প্রাথমিক বিদ্যালয়, ৫টি এবতেদায়ী মাদ্রাসা ও ৩টি কিন্ডারগার্টেন রয়েছে।

শিক্ষা প্রতিষ্ঠান 

নিম্ন মাধ্যমিক বিদ্যালয়
কলেজ
 চুনতি সরকারি মহিলা কলেজ

মাদ্রাসা
 চুনতি হাকিমিয়া কামিল মাদ্রাসা
 ফাতেমা বতুল মহিলা ফাজিল মাদ্রাসা
 আল্লামা ফজলুল্লাহ আদর্শ দাখিল মাদ্রাসা
 সাতগড় শাহ আতাউল্লাহ আদর্শ দাখিল মাদ্রাসা

মাধ্যমিক বিদ্যালয়
 চুনতি উচ্চ বিদ্যালয়
 বীর বিক্রম জয়নুল আবেদীন উচ্চ বিদ্যালয়
 মিলেনিয়াম রেসিডেন্সিয়াল স্কুল এন্ড কলেজ
 মেহেরুন্নেসা মাধ্যমিক বালিকা বিদ্যালয়

প্রাথমিক বিদ্যালয়
 এস এ খলিফা পাড়া সরকারি প্রাথমিক বিদ্যালয়
 চান্দা সরকারি প্রাথমিক বিদ্যালয়
 চুনতি আনসার ভিডিপি সরকারি প্রাথমিক বিদ্যালয়
 চুনতি নোয়াপাড়া সরকারি প্রাথমিক বিদ্যালয়
 চুনতি শাহসুফী সরকারি প্রাথমিক বিদ্যালয়
 চুনতি সরকারি প্রাথমিক বিদ্যালয়
 চুনতি হাকিমিয়া সরকারি প্রাথমিক বিদ্যালয়
 নারিশ্চা সরকারি প্রাথমিক বিদ্যালয়
 পানত্রিশা সরকারি প্রাথমিক বিদ্যালয়
 ফারাঙ্গা সরকারি প্রাথমিক বিদ্যালয়
 সাতগড় সরকারি প্রাথমিক বিদ্যালয়

এবতেদায়ী মাদ্রাসা
 ইসলামিয়া সুলতানিয়া এবতেদায়ী মাদ্রাসা
 এলাহী মোহাম্মদিয়া এবতেদায়ী মাদ্রাসা
 চুনতি নলবনিয়া দারুল কোরআন এবতেদায়ী মাদ্রাসা
 চুনতি হাফেজিয়া আদর্শ এবতেদায়ী মাদ্রাসা
 চুনতি সুফিনগর শাহ কুতুবিয়া আমিনউল্লাহ এবতেদায়ী মাদ্রাসা

কিন্ডারগার্টেন
 হা-মীম একাডেমী

যোগাযোগ ব্যবস্থা 
চুনতি ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

ধর্মীয় উপাসনালয় 
চুনতি ইউনিয়নে ৫০টি মসজিদ, ৫টি মন্দির ও ৩টি বিহার রয়েছে।

খাল ও নদী 
চুনতি ইউনিয়নের উপর দিয়ে প্রবাহিত হচ্ছে চাম্বী খাল, চান্দা খাল, সোনাছড়ি খাল, ফারাঙ্গা ছড়া, সাতগড় ছড়া, হাইছবিলা খাল, মছকানিয়ার ছড়া, রাতার ছড়া, হাতিয়ার খাল, পাগলীর খাল, বুড়ির ছড়া, পেকুয়ার ছড়া এবং নারাঙ্গার ছড়া।

হাট-বাজার 
চুনতি ইউনিয়নের প্রধান প্রধান হাট/বাজারগুলো হল চুনতি ডেপুটি বাজার, চুনতি মুন্সেফ বাজার, চুনতি বনপুকুর বাজার এবং সাতগড় মৌলভী বাজার।

দর্শনীয় স্থান 

চুনতি ইউনিয়নের দর্শনীয় স্থানগুলোর মধ্যে রয়েছে:
 হাফেজ অজিহুল্লাহ (র.) ডলু সেতু চুনতি চাঁন্দা - হাফেজ পাড়া পুটিবিলা
হযরত মাওলানা হাফেজ আহমদ শাহ সাহেব (রহ.) এর মাজার
 চুনতি বড় মিয়াজী ও ছোট মিয়াজী মসজিদ

 খাঁন দীঘি ও মসজিদ
 চাম্বি লেক
 চুনতি প্রকৃতি ব্যাখ্যা কেন্দ্র

 চুনতি বন্যপ্রাণ অভয়ারণ্য
 মিডওয়ে ইন হাইওয়ে রিসোর্ট
 ডাক বাংলো রেস্ট হাউস (ছায়াপথ)
 বুলবুল চৌধুরীর বাড়ি
 ফোর সিজন হাইওয়ে রিসোর্ট
 মেজর মিয়া মুহাম্মদ জয়নুল আবেদীন উচ্চ বিদ্যালয়
 আউলিয়া মসজিদ
 মসজিদ এ বায়তুল্লাহ, চুনতি
 সীরাতুন্নবী (সাঃ)
 নির্মাণাধীন রেললাইন

উল্লেখযোগ্য ব্যক্তিত্ব 
চুনতি ইউনিয়নের উল্লেখযোগ্য ব্যক্তিগণের মধ্যে রয়েছেন:
 শাহ সাহেব , চুনতি,লোহাগাড়া, চট্টগ্রাম, প্রতিষ্ঠাতা- সীরাতুন্নবী (সাঃ)
 নকীব খান –– গীতিকার, সুরকার ও সংগীত শিল্পী।
 বুলবুল চৌধুরী –– নৃত্যশিল্পী।
 মিয়া মোহাম্মদ জয়নুল আবেদীন –– প্রাক্তন সেনা কর্মকর্তা ও সামরিক সচিব।
 অধ্যাপক ড. নিয়াজ আহমদ খান –– বর্তমান উপাচার্য ঢাকা বিশ্ববিদ্যালয়

জনপ্রতিনিধি 
 বর্তমান চেয়ারম্যান: মোহাম্মদ জয়নুল আবেদীন

চেয়ারম্যানগণের তালিকা

আরও দেখুন 
 লোহাগাড়া উপজেলা
 লোহাগাড়া থানা
 চট্টগ্রাম জেলা

তথ্যসূত্র

বহিঃসংযোগ 

লোহাগাড়া উপজেলার ইউনিয়ন